A SZABOLCSMEGYEI MUZEUM. EGYSZERSMIND RÖVID UTASITÁSSAL VIDÉKI MUZEUMOK BERENDEZÉSÉRE.
<= előző | [ HTML ] [ FOTÓ ] | 9 |  | következő =>
| 9 Nagyobb gyüjteményekben az említett rovatokon kivül az érték, s a hely megjelölésére vezettetik külön két rovat; kisebb muzeumokban ezek szükségteleneknek látszanak. Értekező rövid ottléte alatt a leltározás tekintetében is arra volt kénytelen szorítkozni, hogy a muzeum kiállított érmei leltározását csak részben végezze s ilykép a többi tárgyak fölvételére mintát szolgáltasson. Ezen, a többi vidéki muzeumok kedvéért előrebocsátott általános megjegyzések után szerző a következőkben a n.-kállói muzeum mindkét részét fogja röviden ismertetni, mellékelvén IV. alatt a nemz. muzeumban levő szabolcsmegyei leletek rövid jegyzékét, V. alatt pedig a szabolcsmegyei eddig ismert lelhelyek sorozatát is, mely számos, eddig irodalmilag ismeretlen lelhelyet tűntet föl. II. A gyűjtemény ismertetése A gyűjteményt a) kőkorszakbeli tárgyak nyitják meg, s mivel ezek korábbi s későbbi kőeszközökre oszlanak: legelül a csiszolatlan kőtárgyak feküsznek. Látható itt két kis obsidian nucleus (vsd. ö. A. Ért. I. 56.), negyvenegy darab kisebb-nagyobb, teljesen vagy csak félig sikerült obsidian késpenge (vsd. ö. u. o. I. 56.), továbbá két tökéletes obsidian nyílhegy, négy hasonnemű kevésbé tökéletes nyílhegy s végre két kovanyílhegy. Néhány nyers obsidiantöredék is ki van állítva, mintegy az anyag föltüntetése végett. Az eltett ilynemű töredékeknek, minők az obsidian pengedarabokkal együtt az egész megyében, különösen pedig a nyirségi tavak szélein találtatnak, száma százakra megyen. Végül említendők itt egy őrlőkő töredékei, mely háztartási eszköz csak azért nincs képviselve ép példányok által, mert még nem voltak nagyobb figyelem tárgyai, bár a megyében szép számmal találtatnak. Jósa András Múzeum Nyíregyháza - WEB-könyvtár

<= előző | [ HTML ] [ FOTÓ ] | 9 |  | következő =>