A SZABOLCSMEGYEI MUZEUM. EGYSZERSMIND RÖVID UTASITÁSSAL VIDÉKI MUZEUMOK BERENDEZÉSÉRE.
<= előző | [ HTML ] [ FOTÓ ] | 17 |  | következő =>
| 17 tunk öblönyöket, csészéket, bögréket s fazekakat stb., különböző alfajaikkal együtt, melyek majd az okadatolt lajstrom készítése alkalmával pontosan meg fognak méretni. E helyütt csak néhányat kivánunk különösen kiemelni, melyek egy vagy más oknál fogva érdekünket inkább felkeltik. Nagyságuknál s czifrázataiknál fogva érdekesek a 19. és 20. ábrán előállított edények. Az elsőnek magassága 54 cmtr., szélessége az öblénél 15 cm., legnagyobb szélessége 40 cm., az alja 18 cm.-nyi széles. A másodiknak magassága 33 cmtr., szélessége az öblénél 15 cm., legnagyobb szélessége 34 cm., az alja 12 cm.-nyi széles. Nem kevésbé érdekes a nagy korsó; (21. ábra) melynek magassága 48 cm., legnagyobb szélessége 36 cm., alja 12 cm.-nyi széles. E három edénynek megfelelő ép példányok nincsenek a n. muzeumban. Fölemlítjük még a bögrét (22. ábra), mericzét (23. ábra) és csészealakú (24. ábra) edényt, mint a mely alakok az "Arch. Ért" IV. k. 182. lapján közölt alakokat kiegészítik. Jósa András Múzeum Nyíregyháza - WEB-könyvtár

<= előző | [ HTML ] [ FOTÓ ] | 17 |  | következő =>