A SZABOLCSMEGYEI MUZEUM. EGYSZERSMIND RÖVID UTASITÁSSAL VIDÉKI MUZEUMOK BERENDEZÉSÉRE.
<= előző | [ HTML ] [ FOTÓ ] | 10 |  | következő =>
| 10 A csiszolt kőszerszámok időszakát föltünteti két nagyobb és három kisebb, különböző kovanemekből készült ép kővésű s néhány vésűtöredék, egy apró "kőgyalú". (Vsd. ö. Képes Kalauz 21. ábra) és két kőkalapács, az egyik ép és fúrási kisérletet mutat, a másik töredék. (Vsd. ö. Arch. Közl. II. képatl. X. 47.) Harmadik csoportnak durva agyag készítmények állítvák föl. Az edények kivételével, melyek a szekrények tetején foglalnak helyet, látni itt az agyagmunkákat. Legérdekesb kétségkivül egy fölötte durva készítményű agyagkanál, (1. ábra) *) mely mintegy 20 cmtr.-nyi nagyságú és hasonló a nemz. muzeumban lévő gombai- (Pest m.) és mohi pusztabelihez (Vsd. ö. A. Közl. II. k. képatl. XVII. 115.), de ezeknél teljesebb. Van azon kivül fekete és sárga agyagkarika, továbbá három db. gömbölyű (Vsd. ö. Kép. Kal. 26. ábra) és egy darab hosszúkás orsógomb, végre alaktalan agyagsúly. (Vsd. ö. u. o. 102. ábra.) A negyedik, az első két korbeli tárgyakat közvetitő csoportot részben obsidianokkal, részben bronzeszközökkel; de néha vastárgyakkal is együtt talált, különféle gyöngynemek képezik. Ezekből e muzeum igen szép sorozatot bir. Föltünő köztük egy nagyobb és hét kisebb gyöngy, mely egészben sárgás és helyenként nagyobb kékes pontokat bekerítő, kékes üvegpasztarétegekből áll. A nemz. muzeum ilynemű gyöngyökből öt példányt bir, melyek közől egyik sem közelíti meg a díszes nagy-kállóit (2. ábra). *) A mellékelt ábrák a 12-dik számú kivételével, dr. Jósa András rajzai után készültek. Jósa András Múzeum Nyíregyháza - WEB-könyvtár

<= előző | [ HTML ] [ FOTÓ ] | 10 |  | következő =>